b'\n_START_ARTICLE_\nOppt\xc3\xb8yene i England 2011\n_START_PARAGRAPH_\nOppt\xc3\xb8yene i England 2011 var et oppr\xc3\xb8r mellom den 6. og 11. august 2011 da tusenvis av mennesker l\xc3\xb8p l\xc3\xb8psk i distriktene i London og i byer over hele England. Det resulterende kaos f\xc3\xb8rte til utbredte offentlige forstyrrelser, deriblant plyndringer, brannstiftelser, innbrudd og oppt\xc3\xb8yer, som f\xc3\xb8rte til at store politistyrker m\xc3\xa5tte settes inn, og foresaket at fem personer ble drept. _NEWLINE_De f\xc3\xb8rste oppr\xc3\xb8rene begynte den 6. august 2011 i Tottenham, nord i London; og deretter oppsto det oppr\xc3\xb8r andre steder i London og andre omr\xc3\xa5der i England. Oppt\xc3\xb8yene ble utl\xc3\xb8st etter at en 29 \xc3\xa5r gammel lokal mann, Mark Duggan, ble skutt og drept av politiet fra Metropolitan Police Service._NEWLINE_Flere voldelige sammenst\xc3\xb8tt med politiet fulgte, sammen med \xc3\xb8deleggelser av politikj\xc3\xb8ret\xc3\xb8yer, en dobbeldekker buss og mange boliger og forretninger, s\xc3\xa5ledes fikk det hele bred omtale i media. Over natten skjedde det herjinger og plyndringer i Tottenham Hales detaljhandel park og det n\xc3\xa6rliggende Wood Green. De p\xc3\xa5f\xc3\xb8lgende dagene var det tilsvarende scener i andre deler av London og de str\xc3\xb8k som var mest utsatt var Hackney, Brixton, Walthamstow, Peckham, Enfield, Battersea, Croydon, Ealing, Barking, Woolwich, Lewisham og East Ham._NEWLINE_Fra den 8. til 10. august ble andre byer i England rammet, inkludert Birmingham, Coventry, Leicester, Derby, Wolverhampton, Northampton, Nottingham, West Bromwich, Bristol, Liverpool, Manchester, og Salford) i det som ble karakterisert som \xc2\xabcopycat violence\xc2\xbb, voldsetterligning. P\xc3\xa5 sosiale medier, som blant annet Facebook, spredte det seg rykter om ytterligere uro eller detaljer om kjente forstyrrelser som siden ble bevist \xc3\xa5 v\xc3\xa6re feilaktige; eksempelvis var det rykter om uro i byen Dudley, rundt 9 km unna Wolverhampton, og ved kj\xc3\xb8pesenteret Merry Hill rett ved, men det ble ikke rapportert noen slike hendelser her. Et rykte om at et sykehus i Birmingham ble rammet av oppt\xc3\xb8yer viste seg ogs\xc3\xa5 \xc3\xa5 v\xc3\xa6re uriktig. Det samme var de usanne ryktene om forstyrrelser i distriktet Heath Town i Wolverhampton, som hadde hatt alvorlige oppt\xc3\xb8yer i mai 1989._NEWLINE_Ved 10. august hadde mer 3 000 blitt arrestert over hele England, mer enn 1 000 anklaget for alvorlige overtredelser i forbindelse med oppt\xc3\xb8yene. I begynnelsen jobbet domstolene p\xc3\xa5 overtid. Det var totalt sett  3 443 rapporterte kriminelle hendelser over hele London som var knyttet til ordensforstyrrelser. Foruten fem d\xc3\xb8de ble minst 16 andre skadet som et direkte resultat av tilknyttede voldelige aktiviteter. Det er beregnet av skader p\xc3\xa5 eiendom kostet rundt 200 millioner pund, og den lokale \xc3\xb8konomien, som i mange tilfeller allerede var lav grunnet nedgangskonjunktur, ble betydelig skadelidende._NEWLINE_Oppt\xc3\xb8yene f\xc3\xb8rte til en betydelig debatt blant politikere, akademikere og andre om \xc3\xa5rsakene og sammenhengen som de skjedde. Oppt\xc3\xb8yene ble tilskrevet \xc3\xa5rsaker i samfunnsmessige faktorer som spenninger mellom etniske og samfunnsklasser, \xc3\xb8konomisk nedgang og arbeidsledighet. Det f\xc3\xb8rte til i tillegg til individuelle faktorer som kriminalitet, h\xc3\xa6rverk, oppt\xc3\xb8yer, politihat, sammenbrudd i sosial moral og utvikling av kriminell og voldelig gjengkultur.'